Anna Erra

Anna Erra i Solà (Vic, 1965eko urriaren 7an) Kataluniako irakasle eta politikari katalana da, 2015eko ekainaren 13tik Viceko alkatesa (Konbergentzia eta Batasunaren eskutik 2015ean eta Junts per Catalunyaren eskutik 2019an), bai eta, 2018ko ekainaren 19tik, Kataluniako Parlamentuko diputatu ere, JxCen eskutik.

Biografia 
Geografia eta Historian lizentziatua, Bartzelonako Unibetsitatean, Magisteritza-masterra egin zuen Viceko Unibertsitatean. Viceko Sant Miquel del Sants ikastolan 21 urtez andereño modura lan egitea ahalbidetu diona, bai eta Giza-Zientzietako hainbat Bigarren Hezkuntzako testu-liburu idaztea ere. 2007 eta 2015. urteen artean Viceko Udaleko zenbait eskumen-errejidore izan zen; hala nola, Hezkuntza, Kultura eta Komertzio eta Turismoa. Era berean, 2007-2011 artean, Viceko Udaleko Giza-Eremuko (Àrea Social) presidente izan zen ere. 2015eko Udal Hauteskundeetan Viceko alkatesa izan zen hautatua, CiUk PSCrekin izandako akordio baten ondorioz, hiriko lehen alkatesa eta hiriko lehen alkate konbergentea bilakatuz. 2017an JxCko zerrendetan aurkeztu zen, 2017ko Kataluniako Parlamenturako hauteskundeetan. 2018ko ekainaren 19an Errak kargua hartu zuen, Isabel Ferrer-ek kargua utzi ostean, Herri-Babeseko Zuzendari Nagusia izendatua izatearen ondorioz. 2019ko Udal Hauteskundeetan berriro ere Viceko alkatesa izan zen berrautatua, alderdiak gehiengo absolutua eskuratu ostean.

Bizitza pertsonalari dagokionez, hainbat kargu ditu ere Viceko Unibertsitatean zein Balmen Unibertsitate-Fundazioan. Viceko saskibaloi-taldean jokatu du ere bederatzi urtez eta Òmnium Culturaleko kide da.

Katalanaren afera 
Katalanaren defendatzaile, 2020ko otsailean eta No em canviïs de llengua kanpainapean (euskeraz: Ez nazazu hizkuntzaz aldatu), Kataluniako Parlamentuan hurrengoa esan zuen:

Handik ordu gutxitara, bere hitzen gaizki ulertuarengatik barkamena eskatu zuen, ERCren, PSCren, PPCren, baina, bereziki, C'sen presioen ondorioz, Erraren aurkako gaitzezpen-ebazpen bat aurkeztera ailegatu zena.

Erreferentziak 

Victarrak
Kataluniako irakasleak
Kataluniako alkateak
Junts per Catalunyako politikariak
Kataluniako Parlamentuko XIII. legegintzaldiko diputatuak
Kataluniako Parlamentuko XII. legegintzaldiko diputatuak
Junts per Catalunyako diputatuak Kataluniako Parlamentuan